Liggaam gevind by VishoekstrandVishoek-strand Foto: @MRIGreenfield op Twitter. Kapt. Frederick van Wyk, woordvoerder van die polisie, het gesê die liggaam is omstreeks 10:20 deur haaikykers gevind tydens ŉ roetine-ondersoek. Die polisie se duikeenheid het die liggaam uit die water gehaal. Volgens Van Wyk is die oorledene ŉ wit man tussen 55 en 60 jaar oud. Hy het ŉ geel en blou swembroek en blou duikbril aangehad. Eyewitness News berig dat die lyk met kabels aan die haainette vasgebind was. Die polisie ondersoek die saak.